als_Latn dik_Latn sag_Latn
Manuel Pellegrini këmbëngul se nuk e ndien presionin te Manchester City edhe pse gjatë javëve të fundit, ekipi i tij ka humbur terren në garën për titullin kampion përballë Chelseat. Mediat britanike flasin për monitorimin që po i bëjnë drejtuesit e “Citizens” trajnerit të Atletico Madrid, Diego Simeone dhe nëse Pellegrini e mbyll këtë sezon pa asnjë trofe, atëherë rruga për “El Cholon” do të jetë e hapur. City nuk regjistron asnjë fitore në 5 ndeshjet e fundit dhe ky është rekordi më negativ i klubit që prej vitit 2009.
“Nuk ndiej asnjë presion si nga brenda ashtu edhe nga jashtë klubit. Situata është e njëjtë që prej dy vjetësh edhe pse kohët e fundit nuk besoj se ekipi po luan mirë. Jemi në një pozicion normal sepse kemi siguruar kualifikimin në fazën tjetër të Champions League dhe nëse fitojmë të mërkurën do të kemi vetëm një pikë më pak krahasuar me një vit më parë. Duhet të mendojmë për shumë gjëra të rëndësishme dhe jo për presionin”.
Pellegrini konfirmoi gjithashtu se Yaya Toure dhe Wilfried Bony do të bashkohen me skuadrën gjatë javës pas suksesit të Bregut të Fildishtë në Kupën e Kombeve.
“Yaya është shumë i rëndësishëm për skuadrën tonë por ne duhet të fitojmë edhe pa të. Edhe Bony është një lojtar i rëndësishëm por ne kemi në skuadër emra të tjerë me peshë si Dzeko, Jovetic e Aguero të cilët na japin siguri në repartin sulmues”. / Super Sport
als_Latn als_Latn als_Latn als_Latn